Minu lahutatud abikaasa pärandas notariaalselt  tõestatud testamendiga lastele mööbliesemeid, majapidamis- ja tööriistu (loetelu). Nende rahaline väärtus on väike. Kinnisvara oli ta ära kinkinud, muud vara enam polnud. Pärandatud esemed asuvad majapidamises, kus ta enne surma elas. Kuidas lastel on võimalik neid asju kätte saada, kui nad otsustavad pärandi vastu võtta ja kui sealne pere neid vabatahtlikult kätte ei anna? Või ütleb, et neid asju enam ei ole.  Kuidas on võimalik teada saada, kas testaatori nimel ei ole näiteks SMSlaene, neid võidi tema  nimel ja tema teadmata võtta, sest kõik tema pangakaardid, dokumendid ja telefon olid selle pere käes. Pankadele ja telefonifirmadele võlgu ei peaks olema. Andmed pärandi kohta (§121)saadakse ilmselt 3 ootekuu jooksul. Mida tähendab § 126 - kas pärandist loobuja peab ikka tasuma võlgu, ehkki ta pärandit vastu ei võta?